CELEX: 62018TN0239
Language: sk
Date: 2018-04-17 00:00:00
Title: Vec T-239/18: Žaloba podaná 17. apríla 2018 – SKS Import Export/Komisia

201806150571955212018/C 231/362392018TC23120180702SK01SKINFO_JUDICIAL20180417292911Vec T-239/18: Žaloba podaná 17. apríla 2018 – SKS Import Export/Komisia
 ---documentbreak--- C2312018SK2910120180417SK0036291291Žaloba podaná 17. apríla 2018 – SKS Import Export/Komisia
   (Vec T-239/18)2018/C 231/36Jazyk konania: francúzština
      Účastníci konania
   
   
      Žalobkyňa: Société Kammama Saber (S.K.S) Import Export (Sousse Jawhara, Tunisko) (v zastúpení: H. Chelly, avocat)
   
      Žalovaná: Európska komisia
   
      Návrhy
   
   Žalobkyňa navrhuje, aby Všeobecný súd:
   
            —
         
         
            vyhlásil žalobu za prípustnú a dôvodnú,
         
      a vzhľadom na to:
   
            —
         
         
            čiastočne zrušil vykonávacie nariadenie Komisie (EÚ) 2018/212 z 13. decembra 2017 v rozsahu, v akom sa týka zahrnutia Tuniska na zoznam tretích krajín, ktoré majú vo svojom režime boja proti praniu špinavých peňazí a financovaniu terorizmu strategické nedostatky,
         
      
            —
         
         
            zaviazal Komisiu na náhradu všetkých trov konania.
         
      
      Dôvody a hlavné tvrdenia
   
   Na podporu svojej žaloby žalobkyňa uvádza tri žalobné dôvody.
   
            1.
         
         
            Prvý žalobný dôvod je založený na nepríslušnosti Komisie a porušení podstatných formálnych náležitostí, pretože Komisia prekročila svoje právomoci v súvislosti s Asociačnou dohodou medzi Tuniskom a Európskou úniou, podľa ktorej mala predložiť otázku Asociačnej rade, aby táto rada buď urovnala spor, alebo subsidiárne umožnila stranám, aby prijali potrebné opatrenia na ochranu svojich záujmov.
         
      
            2.
         
         
            Druhý žalobný dôvod je založený na zjavne nesprávnom posúdení v rozsahu, v akom sa týka jednak posúdenia Tuniska použitého Európskou úniou, a jednak posúdenia Tuniska použitého Finančnou akčnou skupinou. V tejto súvislosti sa žalobkyňa domnieva, že Komisia neprijala vhodné opatrenia na riadenie zhoršenia rizika, ktoré prináša napadnuté delegované nariadenie z hľadiska procesu ekonomického rozvoja Tuniska.
         
      
            3.
         
         
            Tretí žalobný dôvod je založený na porušení Zmlúv o Európskej únii, najmä článku 216 ods. 2 Zmluvy o fungovaní Európskej únie, podľa ktorého medzinárodné zmluvy zaväzujú inštitúcie.